Mynen wyllygen denst alle tijt. Werdyge her, jue wolfart hore jck alle tijt gerne etc. Werdyge her vnde gude vrunt, jck dancke juer leuede vor alle guet; so js myn vruntlyke boger, ghy wyllen gunstyck syn dem knecht Hermen, war he juer leuede in to donde heft, nv dat aldus kamen j ... myt zelyge Bertelt. Nv sytte jck in der last vnde ... botalen. Werdyge her, wen my dar mach recht ... varen myt deme gude, dat wer my noch eyn ... Leue mester Pouel, nemet den knecht Hermen vnde spreket myt em we dat js vm dat g[ude?], wat dat mach wert syn. Werdyge her, lot jn dy ... nycht vordreten, jck wylt al tijt jegen juer leuede vordenen. Leue her, my denket Lubbert dar js my nycht vele mede boholpen; doch dat gar ... dorch werdyge her Jachym; vore zelygen Bertolt Brade (?) heb jck mede to recht gaen tom Holm; de heft nycht wol by my gedaen vnde js my wan deme rechte geweken syne groten vnrecht haluen; dat mach jck dulden to ener tijt etc. Erwirdyge her, was jck kan don vm jur leue wyllen, bedet ouer my ock hebbe ix(m) negel dat handering etc.; hebben ghy de bohoff, bedet my to, jck wyl se jw senden. Dem almechtygen Gade bofalen to allen tyden. Gescreuen tom Stokholm vp sunte Antonius dach anno 15 .. Joest Jacopsson m... to Holm. Adress: Deme erwyrdygen herren mester Pouel, domprauest to Abowe, vruntlyken gescreuen.